Author: macuha
Last saved by: Duricova Elena
Company: mpsvr

Osobitná časť

K § 1

	Navrhnutá suma minimálnej mzdy 435,00 eura mesačne bola určená postupom podľa § 8 ods. 2 zákona a oproti predchádzajúcej sume 405,00 eura mesačne predstavuje zvýšenie o 7,41 %.
 
V zmysle § 2 ods. 2 zákona suma minimálnej mzdy za každú hodinu odpracovanú zamestnancom predstavuje 1/174 zo sumy mesačnej minimálnej mzdy; z navrhovanej sumy 435,00 eura predstavuje hodinová minimálna mzda 2,500 eura za hodinu. V súlade s § 2 ods. 5 zákona sa vypočítaná suma minimálnej mzdy v eurách za hodinu zaokrúhľuje na 3 desatinné miesta.

K § 2

Zrušovacím ustanovením sa navrhuje zrušiť nariadenie vlády Slovenskej republiky č. 279/2015 Z. z., ktorým sa ustanovuje suma minimálnej mzdy na rok 2016.

K § 3

	V súlade s § 9 ods. 2 zákona sa navrhuje účinnosť tohto nariadenia vlády od 1. januára 2017.